## La Conselleria de Medi Ambient, Infraestructures i Territori reforça el servici del TRAM de Castelló durant la celebració del CAPLA Festival

*** S’amplia el servici fins a les 05:00 de la matinada en la nit del 4 al 5 d’octubre amb una freqüència de pas de trenta minuts**

La Conselleria de Medi Ambient, Infraestructures i Territori, amb la col·laboració de l’Ajuntament de Castelló, ha reforçat el servici del TRAM de Castelló durant la celebració del CAPLA Festival, que tindrà lloc dissabte que ve 4 d’octubre en el recinte firal de la ciutat.

Els servicis especials que oferirà el TRAM de Castelló consistiran en l’ampliació del servici fins a les 05:00 de la matinada, en la nit del 4 al 5 d’octubre, amb una freqüència de pas de trenta minuts. S’han previst les últimes eixides UJI – Grau a les 04:30 hores i Grau – UJI a les 05:00.

Amb esta mesura, la Conselleria vol facilitar el desplaçament en transport públic a un esdeveniment com el festival CAPLA en el qual està previst la participació d’un gran nombre de persones.

Fecha: 02/10/2025